
**Púť za don Boscom**

**11.-15.10.2023**

**Itinerár a základné informácie**

Vydajte sa s nami po stopách dona Bosca a objavte miesta po ktorých kráčal. Don Bosco so svojou charizmou prekročil hranice svojho kraja – Piemontu a dnes pozýva vás, aby ste prišli načerpať posilu a potešili sa z krásy tohto miesta. Neobyčajný chlapec, odvážny muž a jedinečný svätec z talianskeho vidieka aj dnes mení osudy ľudí a jeho sen zachraňovať duše pokračuje.

Po jednotlivých miestach nás budú sprevádzať miestni sprievodcovia. Určite bude priestor aj na osobné stíšenie. A okrem ducha budeme sýtiť aj telo a to tým, čím je Taliansko povestné. Ochutnáme pravé talianske gelato, pizzu, caffé a určite aj nejaké vino d´Asti. Potešíme naše oči krásami Turína a oddýchneme si na talianskom vidieku.

**Základné informácie:**

Kapacita: **45 osôb**

Doprava klimatizovaným autobusom

Ubytovanie v dvojlôžkových izbách s vlastným sociálnym zariadením na Colle don Bosco

Raňajky v cene ubytovania

Stravovanie spoločné v reštauráciách (polpenzia) v cene a časť vo vlastnej réžii

Cena: **420 eur**

V prípade, že chcete zobrať so sebou aj svoje deti, odporúčaný vek je od 12 rokov

Prihlasovanie cez google formulár, alebo osobne u Iva Štofeja, SDB.

<https://docs.google.com/forms/d/1_t6AH4Td5i-R28DioNnB6hq5va5wEu4wnWw6C1FrE_Y/edit>

Uhradenie zálohy 100 eur do **31.8.2023**

Číslo účtu: **SK92 1100 0000 0080 1710 6369** do poznámky uveďte Turín a vaše meno a priezvisko

**ITINERÁR**

**Streda 11.10.2023**

4:00 odchod z BB, presun do Turína, pravidelné zastavenia autobusom každé 3 hodiny. (BA, Viedeň, Graz, Villach, Benátky, Padova, Colle don Bosco)

19:00 príchod na Colle don Bosco

20:00 Svätá omša, večera z vlastných zásob

**Štvrtok 12.10.2023**

8:00 Spoločné raňajky

9:00 Prehliadka rodného domu dona Bosca na Colle don Bosco

10:30 Bazilika vzkriesenia

12:00 Svätá omša v kostole PMP

13:00 Spoločný obed v Ristoro Sapori del Colle

15:00 Castelnuovo

17:00 Návšteva vinárstva spojená s ochutnávkou

19:30 Návrat na ubytovanie, večera z vlastných zásob



**Piatok 13.10.2023**

8:00 Spoločné raňajky

9:00 Chieri, mesto kde don Bosco študoval v seminári

10:00 Prehliadka Duomo a kaviarne Pianta, miesta spojené s donom Boscom

12:00 Svätá omša v oratóriu s.Luigi

13:00 Spoločný obed v reštaurácii

15:00 Valdocco v Turíne, bazilika Panny Márie Pomocnice

18:00 Prehliadka večerného Turína, individuálna večera v meste

21:30 Návrat na ubytovanie





**Sobota 14.10.2023**

8:00 Spoločné raňajky

10:00 Duomo v Turíne a Turínske plátno

12:30 Svätá omša v kostole sv. Františka Salezkého na Valdoccu

13:00 Spoločný obed na Valdoccu

14:00 Múzeum dona Bosca, Pinardiho kaplnka, obchod so suvenírmi

17:00 Vyhliadkový kopec Superga nad Turínom, bazilika p. Márie

19:30 Spoločná večera v pizzerii v Turíne a návrat na ubytovanie







**Nedeľa 15.10.2023**

7:00 Svätá omša na Colle don Bosco

7:30 Spoločné raňajky

8:00 Tranzit na Slovensko, návrat do BB okolo polnoci, individuálne stravovanie

**Cestovné poistenie**

Každý si vybaví a zaplatí sám.

**Mobil a technika**

Zistite si ako ste na tom s roamingom, dátami atď. Treba si zbaliť aj nabíjačku, powerbanku.

Kto chce, tak tiež foťák

**Cesta autobusom**

Cestovný vankúš, deka a hocičo čo vám pomôže lepšie prežiť dlhú cestu

**Ubytovanie v ITA**

Ubytovanie v dvojlôžkových izbách s vlastným sociálnym zariadením.

**Drogéria**

Osobná drogéria, vlhčené utierky, hygienické vreckovky, lieky

**Iné**

Zbaľte si aj ruksak/väčšiu kabelku (rátajte s tým že budete celý deň nosiť vodu, nejaký snack, doklady, mobil a iné osobné veci). Určite si vezmite vlastnú fľašu na vodu, min. 0,5 litra. Počas dňa bude vždy vyhradený nejaký čas aj na nákup potravín pre potreby individuálneho stravovania. Nejaké trvanlivé potraviny si môžete vziať so sebou.